हल्द्वानी में पंजाबी समाज ने बड़े ही धूमधाम से गुरु मां लोहड़ी उत्सव मनाया। वॉइस ऑफ़ पंजाब के सिंगर मनीष कबीर के गानों ने दर्शकों को झूमने पर मजबूर कर दिया।

हल्द्वानी के रामपुर रोड स्थित शकुंतलम लान में पंजाबी जनकल्याण समिति ने भव्य गुरु मां लोहड़ी उत्सव का आयोजन किया। इस कार्यक्रम का मुख्य आकर्षण वॉइस ऑफ़ पंजाब के गायक मनीष कबीर और उनकी टीम की शानदार प्रस्तुति रही। उन्होंने मंच पर अपने सुपरहिट गाने पेश किए, जिनमें ‘सानू एक पल चैन ना आवे’, ‘काली काली जुल्फों के फंदे ना डालो’, और ‘दमादम मस्त कलंदर’ जैसे गाने शामिल थे। मनीष कबीर की आवाज़ ने दर्शकों को झूमने पर मजबूर कर दिया।

कार्यक्रम में हल्द्वानी की विभिन्न डांस अकैडमी के 200 बच्चों ने पंजाबी लोहड़ी थीम पर रंगारंग प्रस्तुतियां दीं। दर्शकों ने बच्चों के प्रदर्शन को खूब सराहा।

पंजाबी जनकल्याण समिति ने समाज के मेधावी बच्चों और सामाजिक संगठनों को भी सम्मानित किया। 10वीं और 12वीं में 85% से अधिक अंक लाने वाले छात्रों को आम्रपाली यूनिवर्सिटी द्वारा मेधावी छात्र सम्मान से नवाजा गया। इसके अलावा, समाज के लिए उत्कृष्ट कार्य करने वाले चार साहिबजादे ग्रुप और इनर व्हील क्लब को भी सम्मानित किया गया।

कार्यक्रम में उन नवजात बच्चों और नवविवाहित जोड़ों की पहली लोहड़ी भी खास तरीके से मनाई गई। उनके साथ लोहड़ी प्रज्जवलित की गई और उन्हें उपहार भी दिए गए।

इस खास मौके पर पूर्व मुख्यमंत्री और महाराष्ट्र-गोवा के पूर्व राज्यपाल भगत सिंह कोशियारी, भाजपा नेता प्रदीप बिष्ट, और अन्य गणमान्य अतिथि उपस्थित रहे